CELEX: 62015CA0022
Language: hr
Date: 2016-02-25 00:00:00
Title: Predmet C-22/15: Presuda Suda (četvrto vijeće) od 25. veljače 2016. – Europska komisija protiv Kraljevine Nizozemske (Povreda obveze države članice — Porez na dodanu vrijednost — Direktiva 2006/112/EZ — Izuzeća — Članak 132. stavak 1. točka (m) — Isporuka određenih usluga koje su usko povezane sa sportom ili fizičkim odgojem — Izuzeće od PDV-a na iznajmljivanje vezova i spremišta za plovila članovima udruženja za sportove na vodi u okviru djelatnosti povezanih s plovidbom ili slobodnim vremenom koje se ne mogu izjednačiti sa sportom ili fizičkim odgojem — Pravo na izuzeće ograničeno na članove udruženja za sportove na vodi koja ne zapošljavaju radnike za pružanje svojih usluga — Isključenje — Članak 133. prvi stavak, točka (d))

25.4.2016   
            
            
               HR
            
            
               Službeni list Europske unije
            
            
               C 145/11
            
         Presuda Suda (četvrto vijeće) od 25. veljače 2016. – Europska komisija protiv Kraljevine Nizozemske
   (Predmet C-22/15) (1)
   
   ((Povreda obveze države članice - Porez na dodanu vrijednost - Direktiva 2006/112/EZ - Izuzeća - Članak 132. stavak 1. točka (m) - Isporuka određenih usluga koje su usko povezane sa sportom ili fizičkim odgojem - Izuzeće od PDV-a na iznajmljivanje vezova i spremišta za plovila članovima udruženja za sportove na vodi u okviru djelatnosti povezanih s plovidbom ili slobodnim vremenom koje se ne mogu izjednačiti sa sportom ili fizičkim odgojem - Pravo na izuzeće ograničeno na članove udruženja za sportove na vodi koja ne zapošljavaju radnike za pružanje svojih usluga - Isključenje - Članak 133. prvi stavak, točka (d)))
   (2016/C 145/12)
   Jezik postupka: nizozemski
   
      Stranke
   
   
      Tužitelj: Europska komisija (zastupnici: L. Lozano Palacios i G. Wils, agenti)
   
      Tuženik: Kraljevina Nizozemska (zastupnici: M. Bulterman i M. Noort, agenti)
   
      Izreka
   
   
               1.
            
            
               Kraljevina Nizozemska nije ispunila obveze koje ima na temelju članka 2. stavka 1., članka 24. stavka 1. i članka 133. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost u vezi s člankom 132. stavkom 1. točkom (m) te direktive:
               
                           —
                        
                        
                           time što je iz poreza na dodatnu vrijednost izuzela, u okviru djelatnosti povezanih s plovidbom ili slobodnim vremenom koje se ne mogu izjednačiti sa sportom ili fizičkim odgojem, iznajmljivanje vezova i spremišta za plovila članovima udruženja za sportove na vodi koja ne zapošljavaju radnike za pružanje svojih usluga, i
                        
                     
                           —
                        
                        
                           ograničivši, kad se vezovi i spremišta za plovila iznajmljuju osobama koje se bave sportom, a iznajmljivanje je usko povezano s bavljenjem tim sportom i za njega je neophodno, izuzeće od PDV-a na iznajmljivanje za udruženja za sportove na vodi koja ne zapošljavaju radnike za pružanje svojih usluga.
                        
                     
         
               2.
            
            
               Kraljevini Nizozemskoj nalaže se snošenje troškova.
            
         
      (1)  SL C 228, 13. 7. 2015.